grønt kort
den lovpligtige ansvarsforsikring på dit motorkøretøj gælder i alle eu/eøs-lande. det vil sige, at du frit kan køre rundt i hele eu/eøs, når motorkøretøjet er forsynet med en gyldig dansk nummerplade.


n​ummerpladen er i sig selv bevis for, at dit motorkøretøj er ansvarsforsikret. det er derfor ikke længere nødvendigt at medbringe det grønne kort, når du kører inden for eu/eøs’s grænser, samt i andorra, bosnien-hercegovina, montenegro, serbien og storbritannien


### grønkort – nu også på hvidt papir


siden 1. juli 2020 har det været muligt at printe det grønne kort på hvidt papir. i forbindelse med ændringen skal hvert land i ordningen beslutte, om det vil printe på hvidt papir, grønt papir eller tillade begge dele. i danmark er det besluttet, at det skal være muligt at printe på såvel hvidt som grønt papir.


abc kan vælge selv at printe kortet eller sende en fil til sine kunder, så de selv kan printe kortet. et grønkort skal dog fortsat være printet for at være gyldigt.


### lande, hvor du skal medbringe det grønne kort


 




| albanien | ​moldova |
| aserbajdsjan | rusland |
| hviderusland | ​​tunesien |
| iran | tyrkiet |
| israel | ​ukraine |
| ​​nordmakedonien |  |
| marokko |  |


du kan få det grønne kort ved at kontakte abc.


**nb:** det er yderst vigtigt at sikre sig en kopi af det grønne kort fra modparten, hvis man er involveret i et uheld med et køretøj fra ét af de ovennævnte lande.


**kosovo accepterer ikke det grønne kort**


vær opmærksom på, at myndighederne i kosovo ikke accepterer det grønne kort. det er derfor vigtigt, at du køber en ansvarsforsikring ved grænsen, da du ellers kan risikere at blive tilbageholdt i forbindelse med et færdselsuheld.


her kan du se hvilke lande der er med i grønkortordningen


